વર્ષ 1983માં શિપબ્રેકિંગની ભાવનગર જિલ્લાના અલંગમાં શરૂઆત કરવામાં આવી હતી. ત્યારથી લઇ અને અત્યાર સુધીમાં 7757 જહાજો ભંગાઇ ચૂક્યા છે, પરંતુ છેલ્લા એક દસકાથી આંતરરાષ્ટ્રીય સ્તરે અલંગનો ભારે વિરોધ કરવામાં આવી રહ્યો હતો. પરંતુ આંતરરાષ્ટ્રીય માપદંડો અલંગમાં અપનાવ્યા બાદ હવે બીચિંગ પધ્ધતિથી શિપબ્રેકિંગની બાબતે વિશ્વના સૌથી વધુ જહાજો ધરાવતા શિપ અહીં મોકલવા સહમત થવા લાગ્યા છે. 120 વર્કિંગ પ્લોટ પૈકી 72 ગ્રીન થયા છે અને 15માં કામ શરૂ છે, બાકીના ટુંક સમયમાં થઇ જશે અને 2019 સુધીમાં પ્લોટ ગ્રીનમાં તબદીલ કરવાની દિશામાં કામ ચાલુ છે.